Petras Slonksnis

Petras Slonksnis (g. 1968 m. birželio 15 d. Šiauliuose) – Lietuvos dizaineris, braižybos, dailės ir darbų mokytojas, fotografas.

Biografija 

1985 m. baigė Šiaulių 7-ąją vidurinę mokyklą ir Šiaulių dailės mokyklą.

1993 m. baigė Šiaulių pedagoginio instituto Dailės fakultetą. 

1993-1998 m. dirbo reklamos vadovu AB „Šiaulių bankas“.

1998-2016 m. dirbo Šiaulių miesto savivaldybės administracijos Architektūros ir urbanistikos skyrius. Užėmė vyriausiojo miesto dizainerio pareigas.

2017-2021 m. - Šiaulių Gegužių progimnazijos dailės mokytojas, Šiaulių Stasio Šalkauskio gimnazijos fotografijos mokytojas, Šiaulių dailės mokyklos mokytojas.

2021 m. tapo Šiaulių dailės mokyklos direktoriumi.

Šiaulių dizainerių asociacijos narys, Šiaulių „LIONS“ klubo narys.

Kūryba 

P. Slonksnis fotografiją laiko savo pomėgiu, kurį realizuoja nuo 2014 m. Žinių sėmėsi iš knygų apie fotografiją, bendravimo su profesionaliais fotografais. Daugiausiai fotografuoja Šiaulius, yra sukūręs ciklą „Te šviečia saulė Šiauliams“. Savo kūrybą skleidžia socialiniuose tinkluose, surengė kelias parodas Šiauliuose, tarp jų: spaustuvėje „Bruknė“, P. Višinskio viešojoje bibliotekoje.

Šaltiniai

Nuorodos 

 Biografija sdailesmokykla.lt
 Petras Slonksnis facebook.com

Lietuvos dizaineriai
Lietuvos fotografai
Lietuvos mokyklų direktoriai